Places To Go

"Places To Go" ialah lagu nyanyian Yuna sebagai trek 11 untuk album studio keenam Chapters. Ia dicipta dan ditulis oleh Yuna, Christopher Martin, Eric Barrier, William Griffin dan diterbitkan oleh DJ Premier. Lagu ini dikeluarkan sebagai single promosi untuk edisi deluxe album Chapters pada 19 Februari 2016 oleh Verve Records. 

Latar belakang
Pada 18 Februari 2016, "Places to Go" diumumkan secara rasmi oleh Yuna di laman mikro Twitter beliau dan dikeluarkan sebagai single promosi untuk album LP ketiga Yuna di Amerika Syarikat yang dijangka akan dikeluarkan pada 20 Mei 2016, ia berkisarkan mengenai luahan emosi yang dilalui setiap insan. Menurut Yuna dalam satu e-mel yang dikirim kepada portal The Fader: ""Places to Go" ialah lagu yang berkisarkan tatkala anda membesar dan menjadi insan yang anda ingin mahukan. Ada ketika, kita akan lalui semua ini dan ia mengubah diri terutama apabila kita berdepan dengan kesukaran untuk mendepani cabaran". DJ Premier menyifatkan vokal Yuna amat sesuai dengan melodi lagu itu.

Muzik video
Muzik video rasmi "Places to Go" dikeluarkan pada 9 Mac 2016 di saluran Vevo rasmi Yuna dan diarahkan oleh Zev Schmitz dan Calvin Callaway, menggunakan konsep gerak perlahan. 

Video muzik bermula dengan intro di mana Yuna mengenang tentang hari-harinya sebelum menjadi sensasi antarabangsa: "Ketika zaman muda saya, saya akan pergi ke lapangan terbang dengan rakan-rakan saya dan keluar pada jam 2 pagi, 3 pagi pada waktu pagi dan hanya bersuara sehingga matahari terbit menonton pesawat terbang dan terbang, duduk di sana dan bermimpi tentang bagaimana satu hari yang akan jadilah kita dalam penerbangan itu. Kami akan menjadi salah satu daripada orang-orang dengan tempat untuk dituju." Video muzik difilemkan dalam format hitam dan putih, menunjukkan Yuna berjalan dalam gerak perlahan, seolah-olah melarikan diri dari segala kesakitan dan kebimbangannya tanpa mempedulikan dunia.

Persembahan secara langsung
Yuna menyanyikan "Places To Go" secara langsung buat kali pertama dalam rancangan #FlyFM Stripped di saluran YouTube Fly TV pada 29 Mei 2016.

Format dan senarai runut
 Muat turun digital
 "Places To Go" – 3:33

Sejarah keluaran
NegaraTarikhFormatLabelAmerika Syarikat19 Februari 2016Muat turun digitalPenstriman digitalVerve Music Group

Catatan penjelasan

Rujukan

Kategori:Single 2016
Kategori:Lagu Yuna